ACTUALIZARE 3 martie: Naţionala României a învins reprezentativa Rusiei cu scorul de 25-15 (10-8), sâmbătă, în etapa a 3-a din Rugby Europe International Championship (REIC) 2018, într-o partidă disputată pe Cluj Arena, însă ”Stejarii” nu au obţinut şi punctul bonus ofensiv.

România se depărtează tot mai multe de calificarea directă la Cupa Mondială, rămânând doar variantele barajelor. Primul, în luna iunie, meciuri eliminatorii cu Portugalia și Samoa. În cazul în care nu vor reuși atunci, românii mai au o șansă în luna noiembrie, când se va disputa, pe teren neutru, un turneu în 4, cu Canada, o echipă din Africa și învingătoarea dintre Hong Kong și Coreea de Sud. Învingătoarea va obține ultimul tichet pentru Japonia.

După acest joc, ”Stejarii” mai au programate confruntări cu Belgia (10 martie, Buzău) şi cu Georgia (18 martie, Tbilisi).

ACTUALIZARE 2 martie. A avut loc conferința de presă.

Echipa României pentru meciul cu Rusia: 1.Mihăiță Lazăr (Castres), 2. Andrei Rădoi (Timișoara Saracens), 3. Alexandru Țăruș (Sale Sharks), 4. Johan Van Heerden (CSM București), 5. Valentin Popârlan (Timișoara Saracens), 6. Vlad Nistor (Albi), 7. Andrei Gorcioaia(Massy), 8. Stelian Burcea (CSM București) (C), 9. Valentin Calafeteanu (CSM București), 10. Jack Umaga (Timișsoara Saracens), 11. Ionuț Dumitru (Steaua București), 12. Sione Fakaosilea (Știința Baia Mare), 13. Paula Kinikinilau (CSM București), 14. Tangimana Fonovai (Timișoara Saracens), 15.Cătălin Fercu (Timișoara Saracens).

Rezerve: 16. Eugen Căpățână (Timișoara Saracens), 17. Ionel Badiu (Timișoara Saracens), 18. Constantin Pristaviță (Știința Baia Mare), 19. Marius Antonescu (Colomiers), 20. Kuselo Moyake (Steaua ), 21. Florin Surugiu (Steaua), 22.Florin Vlaicu (Steaua), 23. Stephen Shennan (Timișoara Saracens),

Recomandări Țări din întreaga lume, lovite de o creștere a numărului de îmbolnăviri. Lecțiile învățate după primul val epidemic

”Stejarii” se pot califica la Cupa Mondiala din Japonia în urma rezultatelor pe care le vor obtine în sezonul 2017-2018, cumulat, astfel:

– dacă ocupă primul loc în Rugby Europe Championship 2017/2018;

– dacă se claseaza pe locul 2 în Rugby Europe Championship, 2017/2018, după Georgia, calificată deja direct de la Cupa Mondiala din Anglia;

– dacă se clasează după echipa calificată direct și se impune într-un meci cu Portugalia, câștigatoarea Rugby Europe Trophy și apoi în barajul tur-retur cu Samoa;

– dacă se impune în turneul de recalificare din noiembrie la care vor mai participa Canada, Hong Kong/Coreea de Sud și o echipă de Africa.

Naționala de rugby a României continuă campania de calificare la Cupa Mondială din Japonia 2019, urmând să întâlnească sâmbătă, 3 martie 2018, la ora 16:00, pe Stadionul Cluj Arena, Rusia. Meciul contează și pentru etapa a treia a Rugby Europe International Championship, în urma clasamentului final din acestă competiție echipele vor obține biletul pentru Japonia.

Lynn Howells, antrenor România: „Ne așteaptă un meci greu, un meci pe care trebuie să îl câștigăm și în care trebuie să arătăm că suntem capabili să jucăm un rugby performant, un rugby pragmatic, care să ne aduca victoria. Jucătorii s-au pregătit bine în această săptămână, am analizat ceea ce s-a întâmplat în Spania și fiecare a înțeles ce a făcut sau nu a făcut în acel meci. Important este să privim acum cu încredere partida cu Rusia, să obținem victoria, o victorie cu bonus, și să ne urmăm drumul de calificare la Cupa Mondială din Japonia, obiectivul principal. Este important să jucam pentru fani, pentru toți cei care au fost și sunt alături de noi”.

Recomandări Reportaj într-o școală din Franța. Cum se descurcă elevii cu masca pe față și cum se folosește videoproiectorul în loc de “ieșitul la tablă”

Stelian Burcea, căpitanul Romaniei: “Va fi un meci dificil, așa cum sunt toate meciurile cu Rusia. Ne dorim să avem un joc bun și atunci va veni și rezultatul. Înca mai digerăm înfrangerea cu Spania, 10-22, am analizat problemele care au fost acolo și suntem pregătiți pentru următoarea partidă. Băieții stau foarte bine cu moralul, am avut o săptămână bună de pregătire, în ciuda condițiilor meteo. Sunt încrezător în echipă și intrăm pe teren pentru victorie cu bonus ofensiv”.

Căpitanul ”Stejarilor”, pentru a 15-a oară va fi Stelian Burcea, cel care, în meciul cu Rusia, va ajunge la selecția cu numărul 70.

Mark McDermott, antrenor Rusia: “Va fi un meci interesant pentru că cele doua echipe au un stil asemanator. Condițiile meteo sunt destul de dificile, sperăm ca terenul să fie bun și să nu inflențeze prea mult jocul. Este primul meu meci ca antrenor al Rusiei, timpul pentru a pregăti acest meci a fost destul de scurt, echipa, jucătorii au trecut prin multe schimbări în ultimele săptămani și sper ca aceste schimbări să nu-și pună prea mult amprenta asupra evoluției noastre. Rusia are echipe de club foarte bune, însă nu toți jucătorii sunt eligibili pentru a fi selectionați în națională”.

Recomandări Culmea cinismului. Primarul Tudorache își promovează spitalul-fantomă pe locul unui centru de bătrâni devenit focar de COVID

Yuri Kușnarev, căpitan Rusia: “Ne simțim bine aici, temperaturile sunt ok, ne-am acomodat repede și sperăm ca mâine să facem un joc cât mai bun. Vom da totul pe teren, nu avem nimic de pierdut, presiunea va fi pe echipa României”.

Rugby: Rusia, pregătită de un irlandez. Lotul ex-sovieticilor pentru jocul de sâmbătă cu România

ACTUALIZARE 26 februarie. Naționala de rugby a României s-a reunit duminică, 25 februarie, la Cluj-Napoca, și va pregăti acolo meciul de sâmbătă, 3 martie, ora 16:00, de pe Stadionul Cluj Arena, cu Rusia. Partida contează atât pentru etapa a treia a Rugby Europe International Championship, cât și pentru calificarea la Cupa Mondială din Japonia 2019.

Naționala de rugby a României continuă campania de calificare la Cupa Mondiala din Japonia 2019. ”Stejarii” vor întâlni pe 3 martie, la Cluj-Napoca, pe Cluj Arena (ora 16:00), Rusia, în etapa a treia a Rugby Europe Championship. Pentru această partidă, antrenorul Lynn Howells a stabilit un lot de 30 de jucători, din care 17 formează pachetul de înaintare și 13 sunt jucători de treisferturi.

Echipa se va reuni duminică, 25 februarie, la Cluj-Napoca, urmând să pregătească acolo meciul cu Rusia.

”Vom juca în continuare pentru calificarea la Cupa Mondiala, ne vom juca șansele, trebuie să luam meci cu meci în Rugby Europe Championship și, la finalul competiției, să tragem linie și să vedem ce soluții avem pentru a ajunge în Japonia. Este important să lasam acest meci cu Spania în urmă, să învățam din ceea ce s-a întâmplat și să pregătim cât se poate de bine meciul următor, cu Rusia. Suntem obligați să câștigăm cu bonus partidele cu Rusia și cu Belgia și pentru asta trebuie să fim concentrați pe ceea ce avem de făcut”, a declarat Lynn Howells, antrenorul României.

Lotul convocat pentru meciul cu Rusia:

PILIERI: Ionel Badiu (Timișoara Saracens), Mihăiță Lazăr (Castres), Constantin Pristaviță (Știința Baia Mare), Alexandru Țăruș (Sale Sharks), Alexandru Gordaș (CSA Steaua);

TALONEURI: Andrei Rădoi. Marian Căpățână (Timișoara Saracens), Florin Bardașu (Știinta Baia Mare);

LINIA A DOUA: Johan Van Heerden (Știința Baia Mare), Marius Antonescu (Colomiers), Valentin Popârlan (Timișoara Saracens), Adrian Motoc (Racing 92);

LINIA A TREIA: Vlad Nistor (Albi), Mihai Macovei (Colomiers), Stelian Burcea (CSM București), Andrei Gorcioaia (Massy), Kuselo Moyake (CSA Steaua);

MIJLOCAȘI LA GRĂMADĂ: Florin Surugiu (CSA Steaua), Tudorel Bratu (CS Dinamo), Valentin Calafeteanu (CSM București);

MIJLOCAȘI LA DESCHIDERE: Florin Vlaicu (CSA Steaua), Tudor Boldor (CSA Steaua);

CENTRI: Jack Umaga (Timișoara Saracens), Paula Kinikinilau (CSM București), Sione Fakaosilea (Știința Baia Mare);

ARIPI: Ionut Dumitru (CSA Steaua), Tangimana Fonovai, Stephen Shannan (Timișoara Saracens);

FUNDAȘI: Cătălin Fercu, Marius Simionescu (Timișoara Saracens).

STAFF: Lynn Howells (antrenor principal), Massimo Cuttitta (antrenor înaintare), Rob Moffat (antrenor treisferturi), Olivier Rieg (preparator fizic)/

”Stejarii” se pot califica la Cupa Mondială din Japonia în urma rezultatelor pe care le vor obține în sezonul 2017-2018, cumulat, astfel:

– dacă ocupa primul loc în Rugby Europe Championship 2017/2018;

– dacă se clasează pe locul 2 în Rugby Europe Championship, 2017/2018 după Georgia, calificată deja direct de la Cupa Mondială din Anglia;

– dacă se clasează după echipa calificata direct și se impune într-un meci cu Portugalia, câștigătoarea Rugby Europe Trophy și apoi în barajul tur-retur cu Samoa;

– dacă se impune în turneul de recalificare din noiembrie la care vor mai participa Canada, o echipă din Africa și una din Asia sau Oceania.

Citiți și Cum se poate califica România la Cupa Mondială de rugby din 2019

Rugby. România a pierdut în fața Spaniei și mai are doar șanse teoretice de calificare la Mondialul din 2019. E primul turneu final la care România n-ar participa!

PARTENERI - GSP.RO „Vreau ca după soțul tău, să fiu eu!” » Bărbatul care a lăsat-o fără replică pe Anamaria Prodan: „S-a blocat puțin, a zâmbit și a zis «OK”

PARTENERI - PLAYTECH Săraca! Ce a ajuns să facă pentru bani Viorica Dăncilă! Cum și-a BĂTUT JOC PSD de ea, după ce au forțat-o să demisioneze

HOROSCOP Horoscop 21 septembrie 2020. Capricornii au nevoie de răbdare pentru a putea ajunge la concluzii corecte

Telekomsport Şoc! Vedeta TV, violată în grup: întreaga ţară, înfiorată de primele detalii